שליחותו של הממונה על משאבי אנוש (סרט)

שליחותו של הממונה על משאבי אנוש הוא סרט קולנוע ישראלי בבימויו של ערן ריקליס שיצא להקרנה בישראל באוקטובר 2010. הסרט עובד לתסריט קולנועי על ידי נח סטולמן על פי ספרו של א.ב יהושע, "שליחותו של הממונה על משאבי אנוש". המפיקים חיים ואסתי מקלברג יזמו את הפקת הסרט. הם רכשו את הזכויות מהסופר א.ב יהושע, בחרו את התסריטאי נח סטולמן ואת הבמאי ערן ריקליס, וגייסו תקציב של כ-10 מיליון שקלים. המשקיעים בסרט כללו את: קרן יהושע רבינוביץ לאמנויות תל אביב שהשקיעה 2 מיליון שקל, ערוץ 10 השקיע 800 אלף שקלים, המיזם לקולנוע ולטלוויזיה בירושלים 600 אלף שקל. קרן רומנית לקולנוע 114 אלף אירו, משקיעים נוספים מצרפת וגרמניה, המפיץ הבינלאומי של הסרט, והלוואה בנקאית. עוד לפני השלמת הסרט נחתמו הסכמי הפצה במהלך פסטיבל הקולנוע בקאן ואחר כך גם בפסטיבל טורונטו, עם מפיצים במדינות רבות בהם: איטליה, ספרד, אוסטרליה, ניו זילנד, ברזיל, אורוגוואי, פרגוואי וצ'ילה. צילומי הסרט החלו באוקטובר 2009 ונמשכו כחודשיים בירושלים וברומניה, והשתתפו בו גם שחקנים מרומניה וצרפת. ברומניה צולמו מספר סצנות בימים מושלגים, והיה צורך לחכות למזג אוויר מתאים. הסרט הוקרן לראשונה בבכורה עולמית בפסטיבל לוקרנו בשווייץ, ביולי 2010, וזכה בפרס "חביב הקהל". בספטמבר הוקרן בפסטיבל הסרטים הבינלאומי בטורונטו ובאוקטובר 2010 השתתף בפסטיבל הקולנוע הים תיכוני במונפלייה. בנובמבר הסרט נרכש להפצה בארצות הברית הסרט זכה בחמישה פרסי אופיר, בהם בפרס "הסרט הטוב ביותר", ועל כן נשלח לייצג את ישראל בקטגוריית "הסרט הזר הטוב ביותר" בטקס פרסי האוסקר, אולם לבסוף לא העפיל למועמדות בקטגוריה. יוליה, עובדת זרה ממזרח אירופה שבאה לעבוד בישראל, נהרגת בפיגוע בירושלים. גופתה נותרה ללא דורש בחדר המתים. לפי חפציה התברר שעבדה במאפייה ירושלמית (מאפיית ברמן), ועיתונאי של מקומון ירושלמי (גורי אלפי) מאשים את המאפייה באדישות לגורלה. בעלת המאפייה (גילה אלמגור), הידועה בכינוי "האלמנה", מורה לממונה על משאבי אנוש (מארק איווניר) להביא את המנוחה לקבורה במולדתה. הסרט עוקב אחר מסעו של הממונה על משאבי אנוש מירושלים אל כפר הולדתה של המנוחה, עד להבאתה לקבורה. אליו נלווה העיתונאי, בארץ היעד (רומניה) מצטרפים אליהם סגן קונסול ישראל במקום (ג'וליאן נגולסקו), הנשוי לקונסולית (רוזינה קמבוס) ובנה הקטין של יוליה (נואה סילבר). עלילת הסרט משחזרת בנאמנות גבוהה את עלילת הספר. ההבדל המשמעותי העיקרי בין השניים הוא, שבספר הבעלים של המאפיה הוא גבר, "הזקן", ואילו בסרט זו אישה, "האלמנה". פרסי אופיר: הסרט הטוב ביותר הבמאי הטוב ביותר (ערן ריקליס) התסריט הטוב ביותר (נח סטולמן) שחקנית המשנה הטובה ביותר (רוזינה קמבוס) הפסקול הטוב ביותר (אשי מילוא וגיל תורן) פסטיבל לוקרנו - פרס חביב הקהל פסטיבל הסרטים הבינלאומי בטורונטו - הבחירה הרשמית "שליחותו של הממונה על משאבי אנוש", במסד הנתונים הקולנועיים IMDb (באנגלית) "שליחותו של הממונה על משאבי אנוש", באתר נטפליקס "שליחותו של הממונה על משאבי אנוש", באתר AllMovie (באנגלית) "שליחותו של הממונה על משאבי אנוש", באתר Rotten Tomatoes (באנגלית) "שליחותו של הממונה על משאבי אנוש", באתר ספר הקולנוע הישראלי "שליחותו של הממונה על משאבי אנוש", באתר Metacritic (באנגלית) "שליחותו של הממונה על משאבי אנוש", באתר אידיבי "שליחותו של הממונה על משאבי אנוש", במסד הנתונים הקולנועיים KinoPoisk (ברוסית) "שליחותו של הממונה על משאבי אנוש", במיזם "אישים" לתיעוד היצירה הישראלית ביקורות אורי קליין, "שליחותו של הממונה על משאבי אנוש": יצירה שראוי לצפות בה, באתר הארץ, 8 באוקטובר 2010 ניב שטנדל, הון אנושי: על "שליחותו של הממונה", באתר nrg מעריב, 8 באוקטובר 2010 שמוליק דובדבני, ניצול משאבים אופטימלי, באתר ynet, 8 באוקטובר 2010 ענת טוריסקי, ‏שליחות מאופקת, באתר גלובס, 7 באוקטובר 2010 לילך וולך‏, שליח מצווה: על "שליחותו של הממונה על משאבי אנוש", באתר וואלה, 7 באוקטובר 2010 נועם סטולרמן‏, שליחות קטלנית: ביקורת, באתר "רוזבאד", 7 באוקטובר 2010 מאיר שניצר, אדון השליחות: ביקורת על "שליחותו של הממונה", באתר nrg, ‏11 באוקטובר 2010 עכבר העיר, שליחותו של הממונה על משאבי אנוש, באתר הארץ נירית אנדרמן, שליחותו של סטולמן להחזרתה של הספרות העברית לקולנוע, באתר הארץ, 5 באוקטובר 2010 נירית אנדרמן, ערוץ 10 ישקיע 4.2 מיליון שקלים בסרטים, באתר הארץ, 3 במאי 2010 דוד שליט, ‏המפיקים, באתר גלובס, 7 באוקטובר 2010 דנה שוופי, סרטו החדש של ערן ריקליס יצולם בירושלים וברומניה, באתר הארץ, 21 באוקטובר 2009 נירית אנדרמן, סרטו של ערן ריקליס יוקרן בבכורה עולמית בפסטיבל לוקרנו בשווייץ, באתר הארץ, 18 ביולי 2010 עכבר העיר, הסרט "שליחותו של הממונה על משאבי אנוש" זכה בפסטיבל לוקרנו, באתר הארץ, 14 באוגוסט 2010 איתמר זהר, "שליחותו של הממונה על משאבי אנוש" נרכש להפצה בארצות הברית, באתר הארץ, 9 בנובמבר 2010 עכבר העיר, "שליחותו של הממונה על משאבי אנוש" הוא הזוכה הגדול בטקס פרסי אופיר, באתר הארץ, 21 בספטמבר 2010 איתמר זהר, "שליחותו של הממונה על משאבי האנוש" נכנס לרשימה הראשונית לאוסקר, באתר הארץ, 14 באוקטובר 2010